El personal formador intern desenvolupa i imparteix sota la coordinació de l'Escola accions de formació adreçades al personal de les administracions públiques.
El personal dinamitzador de l'aprenentatge virtual desenvolupa activitats d'orientació, suport i assessorament adreçades a l'alumnat i al personal formador dels cursos virtuals gestionats i impartits des de les administracions públiques catalanes.
1.1 Competències del personal formador intern de l'Escola
El personal formador intern de l'Escola ha de tenir les competències docents següents:
• Actualització i aprenentatge continu.
Voluntat i interès per mantenir-se al dia en els coneixements tècnics les novetats relacionades amb el seu àmbit d'especialitat.
• Planificació i organització de la formació.
Capacitat per planificar les sessions de formació, definir objectius realistes, establir prioritats i determinar les accions a portar a terme per tal d'aconseguir els objectius definits.
Habilitat per transmetre coneixements i informació de forma entenedora, assegurant-ne la comprensió per part dels alumnes, facilitant el diàleg i identificant les seves reaccions.
Habilitat per a desenvolupar i utilitzar noves metodologies didàctiques i eines que contribueixin a la consecució i millora dels resultats.
Capacitat per conduir adequadament el procés de formació, per solucionar els possibles problemes que es produeixen a l'aula i conduir l'acció del grup a la consecució dels objectius establerts.
• Capacitat tècnica (formació virtual).
Capacitat per tutoritzar formació a distància, donant suport als alumnes al llarg de tot el procés de formació, proporcionant-los assistència tècnica i resolent els seus dubtes.
• Capacitat tècnica (coneixements tècnics) Coneixements teòrics i tècnics necessaris per al desenvolupament del lloc en l'àrea corresponent.
A més, també han de tenir les competències generals següents pròpies del personal al servei de l'Administració pública:
• Compromís amb el servei públic i l'organització.
Compartir els principis i valors de l'Administració pública i actuar amb coherència amb un mateix i amb l'organització.
• Orientació a resultats i orientació a la qualitat.
Capacitat per orientar la feina a l'assoliment dels objectius amb la màxima qualitat i la menor despesa de recursos possible; en definitiva, amb l'eficàcia necessària per donar el millor servei a la ciutadania.
Aquest perfil de competències és la base per a la selecció de nous formadors interns i també per a la formació permanent dels formadors en actiu, que és preceptiva per als formadors interns.
• Participar, en el marc dels equips de treball, en totes les fases de l'elaboració de recursos per a l'aprenentatge: concepció, disseny, desenvolupament, aplicació i avaluació.
Aquests recursos poden formar part d'una activitat de formació concreta i poden ser recursos d'autoaprenentatge independents.
• Impartir docència en la línia de l'enfocament centrat en l'aprenent i, per tant, des la perspectiva del docent com a facilitador de l'aprenentatge dels participants i no com a simple transmissor de continguts.
1.3 Funcions dinamització d'aprenentatge virtual
• Vetllar perquè l'activitat formativa es desenvolupi de forma adequada, d'acord amb l'estratègia d'aprenentatge virtual de l'Escola i en el calendari establert a l'entorn virtual des de la incorporació de l'alumnat als cursos fins a l'avaluació final.
• Donar suport als equips docents en la seva tasca formativa i a l'alumnat en el seu procés d'aprenentatge i fer-ne el seguiment.
• Recollir els suggeriments i les propostes fetes pels equips docents -o a iniciativa pròpia- de canvi, millora o actualització dels cursos (estructura, materials o activitats) i traslladar-los a la persona responsable de l'activitat.
• Assessorar i formar, si escau, els equips docents virtuals en la seva tasca.
• Assessorar els responsables de formació dels departaments del Govern de la Generalitat i a les persones responsables de formació en altres administració públiques quan ho requereixin.
• Coordinar, enriquir i actualitzar estratègies d'aprenentatge virtual amb altres entitats de formació.
El formadors interns s'adscriuen als grups de treball de cada matèria.
Els grups de treball estan dirigits per l'Escola i tenen la responsabilitat de desenvolupar recursos formatius en les diferents modalitats d'aprenentatge (presencial, semipresencial i virtual) per a cadascuna de les àrees de formació (continguts, activitats d'aprenentatge, estratègies d'aprenentatge, instruments d'avaluació...), d'acord amb els criteris que estableix l'Escola i per a les diferents delegacions territorials.
L'ús d'aquests recursos formatius és preceptiu per a tot el personal formador intern en les activitats de formació impartides per l'Escola.
El desenvolupament de recursos formatius es retribueix d'acord amb el barem aprovat pel Consell Rector.
Els recursos formatius desenvolupats pels grups de treball s'usaran sense cap excepció parcial ni total sota la llicència Creative Commons 3.0, en la modalitat següent: atribució, ús no comercial, obra derivada per igual.
L'actualització dels recursos formatius requerida per l'exercici normal de les activitats, de l'adaptació a determinats destinataris que no modifiquin els objectius de l'activitat o de les actualitzacions normatives que no n'afectin substancialment el contingut es consideren inherents a les activitats docents i no es retribueixen.
La selecció com a personal formador intern no modifica, en cap cas, la situació administrativa que es tingui en la unitat orgànica a què s'estigui adscrit/a.
El nomenament de personal formador intern comporta per a la persona interessada la disponibilitat per conciliar l'exercici de l'activitat docent (en el cas de la formació presencial) o l'assistència a reunions del grup de treball com a única alteració de l'horari laboral.
El personal formador intern està subjecte al límit d'impartició de 75 hores docents a l'any, d'acord amb el que estableix l'article 2 de la Llei 21/1987, d'incompatibilitats del personal al servei de l'Administració de la Generalitat.
El personal al servei de l'Administració de la Generalitat també està subjecte al límit del 30% de les retribucions que corresponguin al lloc de treball principal, d'acord amb el que estableix l'article 22.1 del Decret 138/2008, d'indemnitzacions per raó del servei.
El personal al servei de l'Administració local està subjecte al que estableix l'article 33 del Reial Decret 462/2002.
Si se superen aquests límits, cal sol·licitar la compatibilitat amb l'activitat habitual.
Les accions formatives que imparteix el personal formador intern es retribueixen d'acord amb el barem de retribucions aprovat pel Consell Rector de l'Escola.
L'objecte de la convocatòria és seleccionar personal formador intern de l'Escola per a les matèries següents:
• Comunicació i habilitats (inclou formació en resolució de conflictes)
• Formació: dinamització de l'aprenentatge virtual
• Formació: disseny, planificació i gestió de formació
• Jurídica: contractació administrativa (preferentment per a Girona i Tarragona)
• Organitzativa (preferentment per a Girona)
Els aspirants a personal formador intern han de complir els requisits següents:
• Ser personal funcionari, personal laboral fix i personal estatutari al servei de l'Administració de la Generalitat i l'Administració local que reuneixi els requisits establerts en les convocatòries de selecció.
Aquest requisit s'aplica a totes les matèries llevat de la de dinamitzadors d'aprenentatge virtual.
• Tenir el certificat de llengua catalana de nivell de suficiència de la Secretaria de Política Lingüística o equivalent
• Tenir l'autorització expressa per participar en aquesta convocatòria i exercir les funcions de formador intern o formadora interna en cas de superar el procés de selecció, d'acord amb el que estableix aquesta convocatòria, expedida per la persona que exerceix de superior jeràrquic immediat de la persona interessada amb el vistiplau de la persona titular de la secretaria general del departament o per la persona titular de l'organisme on treballa, d'acord amb aquest model normalitzat.
Aquest requisit s'aplica a totes les matèries llevat de la de dinamització d'aprenentatge virtual.
3.2.2 Requisits específics per a cada matèria
• Arxivística: cal pertànyer al grup A/subgrup A1, arxivística, i tenir una experiència de treball tècnic, com a mínim de dos anys, en un arxiu central administratiu d'un departament o organisme de l'Administració pública.
• Comunicació i habilitats (CO): cal tenir formació acreditada en l'àmbit de la comunicació i una experiència mínima de dos anys de treball en l'administració.
• Formació/dinamització de l'aprenentatge virtual (DAV): cal disposar de diplomatura i/o llicenciatura i tenir una experiència mínima de dos anys en la dinamització d'aprenentatge virtual, especialment en l'entorn Moodle.
• Formació (FOR): cal pertànyer al grup A, subgrup A1, i tenir una experiència mínima de dos anys de treball en una unitat de planificació i gestió de la formació.
• Gestió econòmica(GE): cal pertànyer al grup A, subgrup A1 o subgrup A2, i tenir una experiència mínima de dos anys en unitats de gestió econòmica.
• Jurídica/àmbit de contractació administrativa (CA): cal pertànyer al grup A, subgrup A1, i tenir una experiència mínima de dos anys en contractació administrativa.
• Organitzativa(OR): cal tenir una experiència mínima de dos anys en unitats d'organització o similars i formació acreditada en temes d'organització i qualitat.
Per a totes les matèries es valoraran els mèrits següents:
• Participació en projectes de millora relacionats amb el servei públic
• Formació no reglada durant els darrers cinc anys
• Experiència en comunicació en públic (intervencions i exposicions en jornades, congressos i taules rodones, presentacions tècniques, etc.)
• Experiència com a docent de formació presencial o virtual en l'àmbit de l'Administració
• Experiència com a docent de formació presencial o virtual en altres àmbits
• Experiència en l'elaboració recursos per a l'aprenentatge
• Acreditació ACTIC (nivell bàsic o mitjà)
• Habilitats d'expressió escrita
• Experiència com a alumne de formació virtual
Per a la matèria de comunicació i habilitats, es valoraran també els mèrits següents:
• Tenir titulació universitària superior o de grau mitjà de la branca d'humanitats
Per als dinamitzadors d'aprenentatge virtual, es valoraran també els mèrits següents:
• Experiència com a docent en entorns Moodle
• Experiència com a docent en cursos a l'Aula Virtual de l'EAPC
• Experiència com a alumne/a de cursos a l'Aula Virtual de l'EAPC
• Experiència en la dinamització d'entorns Moodle
• Habilitats en comunicació escrita en línia
• Experiència en conducció de grups en processos formatius no reglats
• Experiència en el disseny i muntatge de cursos virtuals
• Experiència en formació de formadors
• Experiència en equips de formació dels departaments de la Generalitat de Catalunya o de l'Administració local
��� Participació en actes, congressos, jornades sobre formació virtual
La Comissió de selecció del personal formador intern és l'òrgan responsable del procés de selecció i proposarà el nomenament del personal formador intern al director de l'Escola.
La Comissió està formada per les persones titulars dels òrgans següents de l'Escola d'Administració Pública:
• Servei de Formació Contínua, secretaria
• Servei de Formació Descentralitzada i no Presencial, vocalia
• Una persona representant de les delegacions territorials de l'Escola, vocalia
La comissió de selecció farà públiques les seves decisions d'acord amb el que s'indica en l'apartat 3.8.
Per dur a terme la seva tasca, la comissió de selecció podrà utilitzar personal auxiliar que l'assessori.
3.5 Valoració de les sol·licituds de participació en el procés de selecció
La Comissió de selecció tindrà en compte per a l'admissió de sol·licituds el següent:
• Compliment dels requisits establerts per a cada matèria objecte de selecció
• Valoració de mèrits a partir del currículum de cada aspirant
La selecció es fonamentarà en l'avaluació de les competències pedagògiques, tecnològiques i comunicatives dels aspirants.
Es desenvoluparà en tres fases eliminatòries i caldrà superar cadascuna per passar a la següent:
Valoració dels requisits d'accés i dels mèrits
Proves selectives (entrevista i proves pràctiques)
La comissió de selecció pot considerar exemptes de les proves i de l'entrevista les persones que acreditin experiència en la realització d'activitats de formació per a l'Escola; en aquests casos, s��utilitzarà com a element d'avaluació l'anàlisi dels informes d'avaluació de la satisfacció dels alumnes de les activitats impartides i altres elements relacionats amb la planificació i la impartició de la docència que la Comissió consideri pertinents.
La data, l'horari i el lloc de les proves es fixaran d'acord amb el que estableixi cada convocatòria específica de selecció.
Les persones que superin la fase de proves hauran d'assistir a la formació que l'Escola establirà oportunament.
Aquesta formació té caràcter selectiu.
Sobre la base d'aquest curs, la Comissió pot prescriure una formació específica adaptada a l'experiència docent prèvia que acrediti la persona aspirant.
Les persones interessades poden presentar la sol·licitud fins al dia 22 d'abril.
La sol·licitud es presentarà per mitjà d'aquest formulari electrònic.
A més, cal fer arribar per correu electrònic a l'adreça següent [EMAIL] el currículum detallat amb aquest model normalitzat (màxim 4 pàgines d'extensió).
Les dades personals que les persones interessades facilitaran per mitjà de la sol·licitud d'inscripció i del currículum es faran servir exclusivament per a aquest procés de selecció.
Les dades personals de les persones seleccionades i nomenades coma formadores internes s'incorporaran als fitxers automatitzats de l'aplicació informàtica de gestió de la formació de l'Escola d'Administració Pública, i es gestionaran d'acord amb les finalitats establertes per a aquests fitxers.
3.8 Comunicació de resultats en cada fase
La publicació de la llista de persones admeses i excloses de cada fase i la comunicació de la data, l'hora i el lloc de les proves i l'entrevista es farà per mitjà del tauler d'anuncis de l'Escola a la seu de Barcelona i de les delegacions territorials de Girona, Lleida, Tarragona i Terres de l'Ebre.
Addicionalment i sense valor de notificació, s'enviarà aquesta informació per mitjà de correu electrònic a cada aspirant.
3.9 Acreditació dels requisits i dels mèrits
Les persones admeses hauran d'acreditar els requisits establerts i els mèrits al·legats dins dels sis dies següents a comptar de l'endemà de la comunicació que han estat admeses.
La documentació acreditativa s'ha de presentar a la l'Escola d'Administració Pública de Catalunya a Barcelona o per qualsevol dels mitjans previstos a la Llei 30/1992.
Delegacions territorial de l'Escola d'Administració Pública de Catalunya
C. de Montcada, 23 (Palau Abària)
La previsió de calendari per a tot el procés és la següent:
• Període per presentar la sol·licitud: del 12 al 22 d'abril
• Publicació de sol·licituds admeses: 29 d'abril
• Acreditació de requisits: dins dels sis dies hàbils següents a comptar de l'endemà de la comunicació de les sol·licituds admeses
• Entrevistes i proves pràctiques: entre 13 de maig al 7 de juliol
• Comunicació de resultats: entre el 12 i el 16 de juliol
• Formació selectiva: durant els mesos d'octubre i novembre
Aquest calendari es pot modificar al llarg del procés per raons d'organització.
Qualsevol canvi es comunicarà amb temps suficient a tots els aspirants.
A proposta de la Comissió de selecció i en funció de les necessitats, el director de l'Escola nomenarà com a personal formador intern els aspirants que superin tot el procés.
Aquest nomenament inclourà també l'assignació de cada persona a la matèria o les matèries de formació per a les quals ha estat seleccionada o bé com a dinamitzadora d'aprenentatge virtual amb caràcter general.
A proposta de la Comissió de selecció, el director de l'Escola pot ampliar el nomenament d'un formador intern o una formadora interna a una matèria de formació diferent de la matèria per a la qual va ser seleccionat originalment si el seu desenvolupament professional ho justifica i les necessitats de l'Escola ho requereixen.
El nomenament té una durada d'un any i es prorroga automàticament per períodes d'un any.
El director podrà revocar el nomenament com a personal formador intern a proposta de la Comis-sió de selecció en els casos següents:
• Quan deixi de tenir la vinculació amb l'Administració Pública que permet accedir a la condició de formador intern o quan passi a ocupar un lloc de treball dins de la mateixa Administració que no tingui relació amb el contingut per al qual ha estat nomenat.
• Quan el nivell de qualitat de la docència no s'ajusti els criteris de qualitat establerts per l'Escola.
• Quan no segueixin adequadament el pla de formació prescrit per l'Escola.
• A petició de renúncia de la persona interessada; en aquest cas, la revocació no es farà efectiva fins que s'hagin complert tots els compromisos de docència adquirits prèviament llevat que es tracti d'una circumstància de força major.
3.13 Protecció de dades de caràcter personal
D'acord amb la Llei orgànica 15/1999, de 13 de desembre, sobre protecció de dades de caràcter personal, les dades facilitades per les persones que sol·licitin participar en aquest procés de selecció seran registrades en un fitxer automatitzat i només seran usades per als fins d'aquesta convocatòria de selecció.
Es pot exercir els drets d'accés, rectificació, cancel·lació i oposició per escrit a: Escola d'Administració Pública de Catalunya, c. de Girona 20 - 08010 Barcelona